为下列古文添加标点：
二月己巳朔日有蚀之癸酉陈人来聘突厥犯边癸未以左武衞大将军李礼成为右武衞大将军三月丁未上柱国鲜虞县公谢庆恩卒丙辰以雨故常服入新都京师承明里醴泉出丁巳诏购遗书于天下癸亥城榆关夏四月己巳衞王爽大破突厥于白道山停筑原阳云内紫河等镇而还上柱国建平郡公于义卒庚午吐谷浑寇临洮洮州刺史皮子信死之壬申以尚书右仆射赵煚兼内史令丁丑以滕王瓒为雍州牧
答案：二月己巳朔，日有蚀之。癸酉，陈人来聘。突厥犯边。癸未，以左武衞大将军李礼成为右武衞大将军。

三月丁未，上柱国、鲜虞县公谢庆恩卒。丙辰，以雨故，常服入新都。京师承明里醴泉出。丁巳，诏购遗书于天下。癸亥，城榆关。

夏四月己巳，衞王爽大破突厥于白道山，停筑原阳、云内、紫河等镇而还。上柱国、建平郡公于义卒。庚午，吐谷浑寇临洮，洮州刺史皮子信死之。壬申，以尚书右仆射赵煚兼内史令。丁丑，以滕王瓒为雍州牧